Thisted Kommune indbyder til borgermøder og efterlyser ideer fra borgerne til kommunens udvikling

- Går du med idéer om, hvordan du synes, Thisted Kommune skal udvikle sig i fremtiden, er det nu, du skal sende os dine forslag! Sådan lyder en invitation fra Thisted Kommune. - Vi vil gerne fortælle om Byrådets tanker for fremtidens Thisted Kommune. Derfor har vi indbudt til borgermøder, hvor vi gerne vil diskutere planstrategiens indhold med borgerne og forhåbentlig få en masse gode idéer med hjem, forklarer planchef Jens Bach. For nyligt har hver husstand i Thisted Kommune modtaget den korte version af Thisted Kommunes planstrategi med posten. Kommunen invitere rnu til tre borgermøder. Borgermøder Udarbejdelsen af en ny kommuneplan for Thisted Kommune starter umiddelbart efter at offentlighedsfasen for planstrategien er afsluttet i slutningen af april.